La Llei 16/1990, de 13 de juliol, sobre el règim especial d'Era Val d'Aran, estableix al seu article 20.3 que la Generalitat de Catalunya ha de cedir al Consell General d'Era Val d'Aran competències i serveis sobre diverses matèries, entre les quals hi ha la pesca, la caça i els aprofitaments forestals.
El Ple de la Comissió de Govern de la Generalitat-Consell General d'Era Val d'Aran, que va tenir lloc el dia 4 de maig de 1999, ha adoptat un acord sobre el traspàs de competències i serveis en matèria de restauració hidrologicoforestal, fauna, espais inclosos al Pla d'espais d'interès natural, artesania alimentària i sobre l'ampliació dels traspassos d'aprofitaments forestals, pesca fluvial, circulació motoritzada i prevenció d'incendis forestals, de conformitat amb el procediment que preveu el Decret 275/1991, d'11 de desembre, pel qual es despleguen la composició, l'organització i el funcionament de l'esmentada Comissió;
A proposta dels consellers de Governació i d'Agricultura, Ramaderia i Pesca i d'acord amb el Govern,
Aprovar l'acord de traspàs de serveis i funcions de la Generalitat de Catalunya al Consell General d'Era Val d'Aran en matèria de restauració hidrologicoforestal, fauna, espais inclosos al Pla d'espais d'interès natural, artesania alimentària i sobre l'ampliació dels traspassos d'aprofitaments forestals, pesca fluvial, circulació motoritzada i prevenció d'incendis forestals.
Es traspassen al Consell General d'Era Val d'Aran els serveis i funcions següents:
a) En matèria de restauració hidrologicoforestal.
Determinar conjuntament amb el Departament d'Agricultura, Ramaderia i Pesca les obres i els treballs de restauració hidrologicoforestal que es realitzaran en el territori d'Era Val d'Aran.
Planificació i realització, conjuntament amb el Departament d'Agricultura, Ramaderia i Pesca, de les actuacions de repressió del furtivisme, així com del recompte cinegètic d'aprofitaments o cens.
Autoritzacions previstes a la normativa vigent per a la realització d'activitats fotogràfiques, científiques i esportives.
c) En matèria d'espais inclosos al Pla d'espais d'interès natural.
És responsabilitat del Consell General d'Era Val Aran la gestió dels espais inclosos dins del PEIN delimitats a l'àmbit del territori aranès.
El Consell General es podrà acollir als ajuts, tant econòmics com tècnics, que en el seu cas estableixi la Generalitat o altres administracions per a la gestió d'aquests espais.
d) En matèria d'artesania alimentària.
Promoció dels productes artesanals d'Era Val d'Aran.
El Consell General es podrà acollir als ajuts, tant econòmics com tècnics, que puguin establir la Generalitat o altres administracions per a la promoció dels productes artesanals.
e) En matèria d'aprofitaments forestals.
Subrogació en els drets i deures inherents als convenis o consorcis subscrits per l'Administració forestal amb els ajuntaments d'Era Val d'Aran per a la reforestació i tractament de les masses forestals de la seva propietat.
Autorització d'aprofitaments de productes del bosc, quan aquesta sigui preceptiva d'acord amb la normativa vigent.
f) En matèria de pesca fluvial.
Les funcions relatives a la gestió i l'ordenació en matèria de pesca fluvial que té atribuïdes el Departament d'Agricultura, Ramaderia i Pesca d'acord amb la normativa vigent.
Pesca elèctrica amb finalitat de repoblació o salvament dins el territori d'Era Val d'Aran.
El Consell General podrà sol·licitar el suport tècnic necessari al Departament d'Agricultura, Ramaderia i Pesca en cas d'emergència per a actuacions de salvament de truites.
En aquest supòsit les despeses que s'originin aniran a càrrec del Consell General.
Informar prèviament dels treballs que s'hagin de realitzar en les lleres dels rius.
Informar de totes aquelles qüestions que afectin la pesca fluvial i que, d'acord amb la normativa vigent, sobre les quals hagi d'informar el Departament d'Agricultura, Ramaderia i Pesca.
g) En matèria de circulació motoritzada.
Autoritzacions en relació amb la circulació motoritzada en els espais naturals de protecció especial i en els camins i pistes que discorren pel territori d'Era Val d'Aran, així com la resta de competències que preveu el Decret 166/1998, de 8 de juliol, de regulació de l'accés motoritzat al medi natural.
h) En matèria de prevenció d'incendis forestals.
Realització d'actuacions en matèria de prevenció d'incendis forestals.
El Consell General es podrà acollir als ajuts, tant econòmics com tècnics, que puguin establir la Generalitat o altres administracions per a la gestió de la prevenció d'incendis forestals.
3.1 La dotació econòmica que preveu l'acord adoptat pel Ple de la Comissió de Govern de la Generalitat-Consell General d'Era Val d'Aran el 31 de juliol de 1997, s'actualitzarà per a cada exercici d'acord amb l'increment que s'estableixi oficialment en l'índex de preus al consum.
3.2 L'esmentada dotació econòmica corresponent a cada exercici, la farà efectiva l'Administració de la Generalitat de Catalunya i s'instrumentarà mitjançant transferència al compte corrent que el Consell General designi i s'ingressarà a l'inici de cada trimestre de l'any en curs.